Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: a 2003. évi XCII. törvényhez
Paragraph Index: 3784

6. A külföldi illetõség igazolására a külföldi adóhatóság — az adómentességhez való jogosultság igazolására a nemzetközi szervezet — által kiállított okirat hiteles magyar nyelvû fordításáról készült másolat szolgál (a továbbiakban: illetõségigazolás). Az illetõséget adóévenként akkor is igazolni kell, ha az illetõség a korábban benyújtott illetõségigazolás óta nem változott. A külföldi személy az illetõségigazolást az adóévben történt elsõ kifizetés idõpontját, illetõsége változása esetén a változást követõ elsõ kifizetés idõpontját megelõzõen adja át. Amennyiben a külföldi személy a kifizetés idõpontjáig nem tudja igazolni illetõségét, a kifizetõ az illetõségrõl írásbeli nyilatkozatát is elfogadhatja. Ha a külföldi személy az illetõségigazolást 2003/131. szám az adóbevallás benyújtásáig nem mutatja be, a kifizetéskor le nem vont (a juttatást követõen meg nem fizetett) adót a kifizetõnek az adóév utolsó hónapját érintõ kötelezettségként kell bevallania és megfizetnie. A bevallás benyújtását követõen bemutatott illetõségigazolás alapján a kifizetõ az elévülési idõn belül önellenõrzéssel helyesbíthet. A kifizetõ a nyilatkozatot és az illetõségigazolást megõrzi.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes